UUTISANKKURIT SANAN ÄÄRESSÄ
Shalom ja tervetuloa!
Olen TV7 Israelin toimituspäällikkö Jonathan Hessen.
Seurassani on tuotantopäällikkömme Jair Pinto.
Aloittaisitko rukouksella?
Toki. Rohkaisen katsojiakin liittymään rukoukseen.
Kiitos, Jumala, että olet kanssamme. Kiitos, että olet meille uskollinen -
näinä vaikeina aikoina.
Siunaa tätä ohjelmaa.
Auta meitä jakamaan Sanaasi katsojille.
Auta jokaista katsojaa saamaan tästä jotain henkilökohtaisesti.
Beshem Jeshua Hamashiach, Jeesuksen nimessä, aamen.
Jonathan, voitko kertoa hieman, -
mikä on tällä hetkellä tilanne Israelissa ja Jerusalemissa?
Kuten sinä ja TV7-Israel-uutisia seuraavat tiedätte, -
Israelissa on koronasulku.
Kiitos Jumalalle, TV7:llä on erikoislupa toimia sulunkin aikana, -
ja voimme jatkaa lähetyksiä. Se on todella siunaus.
Mutta selitän hieman tilannetta.
Israelissa on noin miljoona työtöntä.
He ovat joko työttömiä tai palkattomalla vapaalla.
Työttömiä on noin 467 900.
Kun lasketaan myös palkattomalla vapaalla olevat, -
luku on noin miljoona.
Mitä se tarkoittaa Israelin työmarkkinoiden valossa?
Kuten monet tietävätkin, Israelissa on noin 9 miljoonaa asukasta.
Työvoimaan Israelissa lasketaan 4,177 miljoonaa ihmistä.
Israelin 9 miljoonasta asukkaasta hieman alle puolet -
ovat sellaisia, jotka ovat... - Työvoimaa.
Käyvät töissä tai ovat työmarkkinoiden käytettävissä.
Näistä israelilaisista noin joka neljäs on työttömänä.
Tavallisesti he kuuluvat alempaan keskiluokkaan, -
keskiluokkaan ja köyhään väestönosaan, -
ja tavallisesti heillä on keskimääräistä enemmän lapsia.
Työttömyys vaikuttaa siis todella moniin kotitalouksiin, -
perheisiin ja lapsiin. Se on todella sydäntäsärkevää.
Myös monet työssä käyvät kamppailevat, koska koulut ovat kiinni,
kuten monissa muissakin maissa.
Se tekee monien arjesta hankalan.
Tahdon vielä lausua mielipiteeni.
Israelissa on totuttu kriisiaikoihin, -
koska olemme kokeneet konflikteja.
Niitä on säännöllisesti muutaman vuoden välein.
Mutta tämä todella on ainutlaatuinen tilanne.
Se on vaikuttanut yhtäkkisesti suoraan jokaiseen kotitalouteen.
Ja eikä vain työpaikkoihin ja kouluihin.
Meidän ei saa mennä kilometriä kauemmas kotoa.
Saamme käytännössä viedä vain roskat -
ja käydä ruokakaupassa.
Se vaikuttaa elämään perusteellisesti, etenkin nyt juhla-aikana.
Olemme tottuneet viettämään juhlaa ja lomia -
perheen, suvun ja ystävien kanssa.
Tilanne on erittäin vakava.
Se, että ihmiset voivat liikkua vapaasti, -
on hyväksi paitsi fyysisen myös psyykkisen hyvinvoinnin kannalta.
Ei tarvitse pysytellä neljän seinän sisällä.
Ihmiset eivät kunnolla ymmärräkään, -
miten paljon seurauksia sillä on.
Monet masentuvat, vaipuvat epätoivoon -
ja lannistuvat monella tasolla.
Vaikutukset ovat todella huomattavat Israelissa.
Israel nykyään ei ole sama Israel kuin ennen koronakriisiä.
Olin eilen kävelyllä vaimoni kanssa aivan kotitalomme lähellä -
haukataksemme vain hieman happea.
Veimme poikani ulkoilmaan -
ensimmäisiä kertoja hänen elämässään.
Näin muutaman kaupan edessä kuorma-autoja.
Kauppoja tyhjennettiin, koska ne olivat menneet konkurssiin.
Tällä on suuri vaikutus Israeliin.
Kannustan teitä kotona rukoilemaan Jerusalemin ja Israelin puolesta.
Tilanne on hyvin vakava taloudellisesti.
Lääkärit ovat kasvavan kuormituksen alla.
Perheissämme on lääkäreitä. Erään työntekijämme vaimo on lääkäri.
Voimme seurata hyvin läheltä, millaista heidän työnsä on.
Heidän vuorojaan on pidennetty 24 tunnista 26 tuntiin.
He työskentelevät 26 tuntia putkeen.
He pitävät muutaman tunnin tauon ja palaavat taas töihin.
Ja samalla lapset ovat kotona. Se on hyvin vaikeaa.
Kokemus muuttaa koko elämän. Emme tiedä, kauanko tätä kestää.
Toivomme ja rukoilemme, että tulee rokote tai Jumala puuttuu peliin.
Ja on olemassa toivoa. - Aina.
Meillä on toivo Herrassa Jeesuksessa Kristuksessa.
Uskomme, että Hän vapahtaa Israelin. Ilman Jeesusta ei ole rauhaa.
Niin, ja uskon, että Jumalalla on suunnitelma tähän tilanteeseen.
Pitää muistaa, mitä hyvää meillä on, vaikka nyt onkin tosi vaikeaa.
Sellaisia ovat esimerkiksi perhe, Jumalan etsiminen ja kuunteleminen.
Nyt kun olemme paljon kotona, tulisi etsiä ja kuunnella Jumalaa.
Hänellä on vastaus meille jokaiselle. Ei tarvitse pelätä. - Ei niin.
Hän pitää meistä huolen. Emme me itse, ei talous eikä kukaan muukaan.
Meidän tulee turvata Häneen. Sana tekee asian hyvin selväksi.
Hänen Sanansa on ikuinen.
Kun turvaamme Häneen, Hän pitää meistä huolen, -
olipa tilanne mikä tahansa, kunhan se on Hänen tahtonsa mukaista.
Joskus me rukoilemme ja pyydämme, että jokin asia tapahtuisi.
Saatamme turhautuakin: "Jumala, miksei tämä tapahdu?"
Anna Jumalalle se kunnia, jonka Hän ansaitsee.
Hän on ensimmäinen.
Hän on tiedon ja viisauden perimmäinen olemus -
elämässämme, ihmiskunnassa, maailmassa ja universumissa.
Jumala todella tahtoo sydämestään meidän parastamme.
Se on minusta kerta toisensa jälkeen hämmästyttävää.
Jatketaanpa eteenpäin.
Aloitimme uuden sarjan, Jerusalemin vartijat.
Aiomme pian taltioida uuden jakson.
Olemme tosi innoissamme seuraavasta vieraasta.
Hän on eläkkeellä puolustusvoimista.
Hän johtaa Israelin avaruusteollisuutta.
Hän on mukana myös Israelin kybersodankäynnissä.
Me molemmat tiedämme, -
ettei taisteluja käydä enää vain vaunuilla ja sotilailla.
Se on paljon muutakin. Kybersotaa, teknologiasotaa.
Israel käy nyt ja on käynyt sitä viime vuosina -
Iranin ja muiden maiden kanssa.
Seuraava vieras onkin mielestäni hyvin erityinen.
Kenraalimajuri evp. Itschak Ben-Israel.
Hän on loistava henkilö.
Olen ollut kuuntelemassa häntä useita kertoja.
Olen kuullut paljon ajankohtaisia tietoja hänen elämästään.
Hän johti Maf'atia, -
joka on ilmavoimien ja sotilastiedustelun kehitysosasto.
Siinä kehitetään Israelin tulevaisuuden sodankäyntiä -
esimerkiksi kyber- ja avaruusalalla.
Hän tuntee hyvin Israelin turvallisuustarpeet -
eri ulottuvuuksissa.
Mekin silloin tällöin raportoimme Israelin väitetyistä iskuista -
Syyriassa, Irakissa ja muualla sekä käynnissä olevista operaatioista.
Kaikesta ei kerrota julkisuuteen. Myös Mossad on hyvin aktiivinen, -
samoin Israelin eliittijoukot vihollislinjojen takana.
Mutta monet eivät tiedä, -
että Israel ja Iran ottavat yhteen kyberalalla.
Esimerkiksi Iranin ydinvoimala- infrastruktuuriin on tehty iskuja.
Israelin väitetään iskeneen useisiin laitoksiin siellä.
Mutta myös Iran on tehnyt iskuja esimerkiksi Israelin sairaaloihin -
ja vesijärjestelmään. Tilanne on siis vakava.
Iran on satsannut huomattavia rahasummia, -
sen jälkeen kun maahan alkoi virrata rahaa -
Iranin vuoden 2015 ydinsopimuksen jälkeen.
Sillä rahalla Iran kasvatti sotilaallisia valmiuksiaan -
esimerkiksi kyberalalla.
Kyber on yksi osa sodankäyntiä nykyisin.
Olemme myös aloittamassa toisenkin uuden ohjelmasarjan.
Se lähetetään ensi viikon lauantaina. - YouTubessa sosiaalisessa mediassa.
Toivotamme kaikki tervetulleeksi mukaan ohjelmaan.
Se on aivan erityinen ohjelma.
Kutsumme katsojia rukoilemaan kanssamme -
ja lähettämään meille rukouspyyntöjä etukäteen.
Näytämme ne sitten ruudulla.
Luemme yhdessä Raamattua, rohkaisemme -
ja pyydämme katsojia rukoilemaan kanssamme.
Se on iso, maailmanlaajuinen aloite.
Työnimi on "Jerusalem Prays" (Jerusalem rukoilee).
Tahdomme yhdistää Kristus-ruumista rukouksessa.
Vaikka itse uskon vahvasti, että kun rukoilee Jumalaa -
ja haluaa viettää aikaa Hänen yhteydessään, -
tulee mennä kammioon ja hiljentyä Herran edessä -
kertoakseen Hänelle vaikeuksista, peloista, odotuksista -
mutta myös kiitollisuudesta Häntä kohtaan.
Mutta Raamattu sanoo myös, että kun kaksi tai kolme on koolla -
Herran nimessä, Jeesus on keskellämme.
Minäpä luen sen kohdan. - Lue vain.
Eli Matt. 18:19―20: -
"jos kaksi teistä maan päällä keskenään sopii -
mistä asiasta tahansa, että he sitä anovat, -
niin he saavat sen minun Isältäni, joka on taivaissa.
Sillä missä kaksi tahi kolme on kokoontunut minun nimeeni, -
siinä minä olen heidän keskellänsä."
Samoin Hepr. 10:24―25 [Raamattu kansalle]: -
"Pitäkäämme huolta toisistamme -
rohkaisuksi rakkauteen ja hyviin tekoihin.
Älkäämme jättäkö yhteistä kokoontumistamme, -
niin kuin muutamien on tapana, vaan kehottakaamme toisiamme -
entistäkin enemmän, kun näette tuon päivän lähestyvän."
Mehän näemme tuon päivän lähestyvän -
ja kaikki merkit ympärillämme.
Näemme aina vain enemmän tapahtumia, -
jotka käyvät yksiin Raamatun kanssa.
Voimme vain tulla yhteen yhtenä Kristus-ruumiina.
On paljon muitakin raamatunpaikkoja, jotka puhuvat siitä.
Haluamme luoda yhden ruumiin, joka rukoilee toistensa puolesta -
ja rohkaisee ja tukee toinen toistaan.
Rukoilee lähimmäisten, vihollisten... - Maidemme puolesta.
On siunaus, että meillä on tämä kanava ja voimme tehdä työtä -
sekä nähdä, miten ruumis tulee yhdeksi kaikessa, mitä teemme.
Olemme vielä ruohonjuuritason liike.
Lähdemme liikkeelle vaatimattomasti.
Mutta vähitellen asiat kehittyvät ja kasvavat.
Rohkaisemme tietysti lisää tuotantoja, -
sitten kun Herra suo ja meillä on siihen resursseja.
Uskon, että tämä ohjelma tulee aloittamaan jotain uutta, -
jossa uskovat maailmanlaajuisesti voivat kokoontua -
ja olla aktiivisesti mukana työssämme. Haluamme olla vuorovaikutuksessa.
Olin innoissani, kun videoita alkoi tulla -
ja näin videoita Pohjois-Amerikasta, Afrikasta, Euroopasta.
Malesiasta, Uudesta-Seelannista. - Se oli todella innostavaa.
Yritämme saada mukaan mahdollisimman paljon videoita, -
niin paljon kuin ohjelmaan mahtuu.
Mutta elleivät ne heti mahdu, näytämme ne seuraavalla kerralla.
Rohkaisen pitämään rukouksissa ne, jotka pyytävät rukousta, -
myös omissa rukoushetkissänne.
Muistakaa heidän ahdinkoaan -
ja pyytäkää myös muita rukoilemaan.
Toivomme, että ihmiset eri puolilta maailmaa -
kokoontuvat ohjelmaan puhumaan Jumalalle.
Jumala elää. Hän on elävä.
Hän pyytää meitä kommunikoimaan kanssaan niistä asioista.
Hän sanoo, että Hän on kanssamme, jos etsimme Häntä yhdessä.
Kaksi tai kolme. Ohjelmissa on koolla paljon enemmänkin.
Uskon todella, että Jumala on kanssamme.
Niinpä meidän tulisi jutella Hänelle ja anoa Häneltä.
Siirrytään seuraavaan aiheeseen. Lehtimajanjuhla on aivan pian.
Se alkaa itse asiassa huomenna. Se on lempipyhiäni, täytyy sanoa.
Toisin kuin aiempina vuosina, nyt kun Israelissa on koronasulku, -
lehtimajanjuhla on tällä kerralla hyvin erilainen.
Lehtimajanjuhla on tietysti monesta eri näkökulmasta -
riemullisen kokoontumisen juhla.
Niin. Meitä käsketään olemaan iloisia ja juhlimaan seitsemän päivää.
Juhlimme sitä, että Jumala on antanut meille elämän.
Hän pelasti meidät synnistä ja kuolemasta.
Juutalaisessa kalenterissa tulee ensin jom kippur.
Silloin pyydämme ja saamme anteeksi.
Nyt juhlimme lehtimajanjuhlassa Jumalan kanssa.
Lopunaikoina Hän hallitsee Jerusalemissa. Näin uskomme.
Tämä ei ole vain juutalaisten ja israelilaisten juhla.
Kaikkien kansojen käsketään tulla juhlimaan, -
sillä Jumala on yksi kaikille.
Voin lukea jakeen, -
jossa Jumala käskee kaikkien kansojen tulla -
ja viettää lehtimajanjuhlaa Jerusalemiin.
Sakarja 14:16―18: -
"Mutta kaikki niiden pakanakansain tähteet, -
jotka ovat hyökänneet Jerusalemia vastaan, käyvät vuosi vuodelta sinne -
ylös kumartaen rukoilemaan kuningasta, Herraa Sebaotia, -
ja viettämään lehtimajanjuhlaa.
Ja mitkä maan sukukunnista eivät käy ylös Jerusalemiin -
kumartaen rukoilemaan kuningasta, Herraa Sebaotia, -
niille ei tule sadetta."
Totta. Aamen.
Yksi tärkeä asia minusta on, -
että kun olemme yhtä Kristus-ruumista, -
olemme TV7:llä yrittäneet edistää -
yhteyttä Kristus-ruumiissa.
Olemme kaikki yksilöitä, mutta yhdessä meistä tulee yksi ruumis.
Entisinä sotilaina me ajattelemme aina strategioita ja tunnistamme asioita.
Yhteistyötä. Yksin emme pysty.
Yhteistyö on tärkeintä, -
paitsi fyysisessä myös hengellisessä sodankäynnissä.
Kun väkijoukot kokoontuvat ylistämään Jumalaa -
ja julistamaan Hänen nimeään täällä Jerusalemissa -
tai sosiaalisessa mediassa ja muualla tämän tilanteen takia, -
me voimme käydä hengellistä sotaa tätä kautta -
ja julistaa Herran nimeä kansoille.
Yksi raamatunkohta rohkaisee meitä tekemään työtä yhtenä ruumiina -
eri palvelupaikoilla, jotka mainitaan Raamatussa.
Yksi tällainen kohta on mm. Room. 12:4―8 [RK]: -
"Sillä niin kuin meillä yhdessä ruumiissa on monta jäsentä, -
joskaan kaikilla jäsenillä ei ole sama tehtävä, samoin me monet olemme -
yksi ruumis Kristuksessa mutta olemme kukin toistemme jäseniä.
Meillä on erilaisia armolahjoja sen armon mukaan, -
joka on meille annettu. Se, jolla on profetoimisen lahja, -
käyttäköön sitä sen mukaan kuin hänellä on uskoa.
Se, jolla on palvelutehtävä, palvelkoon, -
jolla opettamisen lahja, opettakoon.
Se, jolla on kehottamisen lahja, kehottakoon.
Joka antaa, antakoon vilpittömästi. Joka johtaa, johtakoon tarmokkaasti.
Joka harjoittaa laupeutta, tehköön sitä iloiten."
Ef. 2:8: sanoo, ettemme ole pelastuneet tekojen kautta -
vaan Jumalan armosta, ettemme ylpeilisi teoillamme.
Ne ovat silti tärkeitä, koska haluamme heijastaa Kristusta.
Usko ilman tekoja on arvoton. - Tekoja.
Tulee toimia rakkaudessa. - Hedelmistä meidät tunnetaan.
Siksi päätimme tänä vuonna Jumalan armosta -
tukea Jerusalemin kansainvälistä kristillistä suurlähetystöä ICEJ:tä.
ICEJ järjestää vuosittain kuuluisat lehtimajanjuhlat, -
jonne tulee tuhansia uskovia eri puolilta maailmaa.
Tänä vuonna meillä on tilaisuus osallistua uudella tavalla.
Menet päätapahtuman juontajaksi.
ICEJ:n toiminnanjohtaja pyysi minua -
juontamaan suoran lähetyksen Jerusalemista.
Tänä vuonna tulee kuluneeksi 40 vuotta -
ICEJ:n perustamisesta.
He olivat suunnitelleet suurtapahtuman, -
jonne tulisi 10 000 kristittyä ympäri maailmaa.
Mutta koronatilanteen takia he vaivoin saavat edes työntekijänsä tänne.
Vastasin: "Autan mielelläni. Olemme yksi ruumis.
Täytyy auttaa toinen toista."
Minusta se on myös hyvä tilaisuus jakaa hyvää sanomaa Jerusalemista, -
koota kristittyjä kaikkialta maailmasta ja juhlia.
Viettää lehtimajanjuhlaa, juhlia sitä, että Jumala on voittanut.
Hän voitti synnin ja pelasti meidät kuolemalta -
Jeesuksen Kristuksen uhrin kautta.
Tänä vuonna juhlat järjestetään -
perjantaista torstaihin joka päivä. Tilaisuudet näytetään verkossa.
Uskon, että tämä kaikki on osa Jumalan suunnitelmaa.
Jumala käyttää tätä kriisiä -
tavoittaakseen enemmän ihmisiä kuin koskaan aiemmin.
Ja siten Hän voi koskettaa -
ja tuoda ihmisiä entistä enemmän Israelin yhteyteen ja lähelle itseään.
Jumala on todella ihmeellinen.
Minusta se on selvää. Hedelmistä Kristus-ruumis tunnetaan.
ICEJ tuottaa paljon hedelmää. Tunnemme heidät.
Olemme tunteneet vuosia.
He tuntevat myös vanhempamme.
Heidän joukossaan on tietysti appesi, joka on ICEJ:n yksi perustajista.
Kerropa hieman hänestä.
Hänen nimensä on Timothy King. Hän on kristitty Yhdysvalloista.
Hän tuli Israeliin, koska Jumala käski hänen tulla tänne -
opiskelemaan Raamattua. Täällä hän alkoi tavata kristittyjä, -
jotka viettivät lehtimajanjuhlaa.
Sinä vuonna Herra puhui hänelle. Se oli erikoinen vuosi.
Sinä vuonna hyväksyttiin Jerusalem-laki, -
jonka mukaan Jerusalem on Israelin jakamaton pääkaupunki.
Sen jälkeen kaikki arabimaat eri puolilla aloittivat öljysaarron.
Ne painostivat muita maita siirtämään suurlähetystönsä -
Jerusalemista Tel Aviviin ja myös onnistuivat siinä. -1980-luvun alussa.
Niinpä kaikki suurlähetystöt siirtyivät Tel Aviviin.
Nämä kristityt olivat tulleet Israeliin juhlimaan juutalaiskansan kanssa.
Heistä oli musertavaa, että kaikki kansat lähtivät.
He päättivät, että jos kaikki lähetystöt lähtevät, -
he perustavat Jerusalemiin kansain- välisen kristillisen suurlähetystön
Se jää Jerusalemiin ja tukee, rakastaa ja auttaa juutalaista kansaa.
He ovat keränneet varoja alija-lentoja ja pommisuojia varten -
ja tuoneet turisteja Israeliin vuosi vuodelta jo 40 vuoden ajan.
He loistavat valoa ja herättävät kateuteen.
ICEJ:stä voi todella sanoa niin.
Se on tehnyt aktiivisesti työtä monella rintamalla.
Ohjelma-aikamme on loppumassa. Aletaan tehdä loppuyhteenvetoa.
Tahdon vielä sanoa, että ellet osaa lähettää rukouspyyntöä -
videomuodossa ja haluat lähettää sen viestinä, sekin käy.
Mutta ota yhteyttä, niin neuvomme, miten se tapahtuu.
Kannustamme kaikkia mukaan.
Rohkaisen myös katsomaan ICEJ:n suorat lähetykset.
Se on ilmeisesti osittain maksullinen. En ole ihan varma.
Sen voi tarkastaa ICEJ:n nettisivuilta.
Olemme kaksi erillistä toimijaa.
Emme tee yhteistyötä säännöllisesti.
Silti olemme yksi Kristus-ruumis. Haluamme edistää valtakuntaa.
Jokaisella on oma kutsu.
Se sai meidät käynnistämään uutiset ja aloittamaan uusia tuotantoja.
Kolmen kuukauden aikana olemme aloittaneet kolme uutta tuotantoa.
Uskon, että Jumala on ihmeellinen Isä, -
joka todella tahtoo meille parasta. Päätän rukoukseen.
Sitten me kaksi voimme jatkaa kulissien takana muihin projekteihin, -
jotka odottavat meitä hetken kuluttua.
Kiitos, että olet osa tätä työtä. Toimimme lahjoitusten varassa.
Aina kun tuet meitä...
Joskus jotkut lahjoittavat yhden euron, sillä heillä ei ole varaa muuhun.
Jeesus kertoi opetuslapsille leskestä, -
joka antoi rovon, alle pennin.
Lopuksi leski antoi enemmän kuin rikas, joka antoi suuren summan.
Jokainen penni, joka lahjoitetaan TV7:lle, -
korvamerkitään aina tiettyyn kohteeseen.
Yritämme mahdollisimman paljon siunata teitä työllämme.
Mutta rukoillaan. Herra, kiitos, että olit kanssamme ohjelmassa -
ja johdatat ja ohjaat jokaista.
Rohkaise kaikkia, jotka sitä kaipaavat. Anna voimaa.
Johdata heitä viisaudellasi.
On niitä, jotka kärsivät tästä tilanteesta. Lohduta heitä.
Auta, että he voisivat turvata Sinuun.
Kiitämme Sinua kaikesta. Tulemme eteesi nöyränä -
ja pyydämme Sinua ohjaamaan askeleitamme ja polkuamme -
kaikessa, mitä teemme. Jeesuksen nimessä, aamen.
Kiitos, Jair. - Kiitos, Jonathan.
Kiitos myös katsojille! Näkemiin.
Suomennos: Marianne Tenetz